Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 155

a) A létesítés és használat tűzvédelme témából Felismerési szinten ismerjék a tanulók: — a tűzvédelem helyét, feladatát, szervezetét, — a tűzvédelemre, a műszaki mentésre és a tűzoltóságra vonatkozó alapvető jogszabályokat, — az építőanyagok, épületszerkezetek tűzzel szembeni viselkedését, — a tűzállósági fokozat jelentését, — a tűzgátló elválasztásokat, tűzterjedési gátakat, — a tűzgátló előteret, füstmentes lépcsőházat, hasadónyíló felületet, — a tüzelő-, fűtőberendezések tűzvédelmi vonatkozásait, — a szellőzők, elszívóberendezések tűzvédelmi problémáit, — a hő- és füstelvezetők szerepét, — a villamos berendezések tűzvédelmi vonatkozásait. Definíciós szinten ismerjék a tanulók: — a tűztávolság fogalmát, — a tűzoltási felvonulási utat és területeket, — a tűzszakasz fogalmát, — a tűzveszélyes tevékenység szabályait, — a tűzállóságra vonatkozó fogalmakat, — a dohányzás és szabadban tüzelés szabályait, — a tűzoltó készülékek, felszerelések, berendezések készenlétben tartásának elveit.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes